જીવાભાઇ પટેલના ભાજપમાં જોડાવાથી મહેસાણા જિલ્લાના રાજકારણ માટે નવા આયામો ઉભા થયા છે. જીવાભાઇનો અંતરાત્મા વિકાસની સાથે પોતાના જિલ્લાને જોડવાનો હોવાથી તેઓએ ભાજપ સાથે જ હસ્તધૂનન કર્યુ તે ભાજપ માટે મજબૂતી સમાન બની રહેશે.મહેસાણા જિલ્લાના પૂર્વ સાંસદ જીવાભાઇ એ.પટેલ કે જેઓ વ્યવસાયિક રીતે સુરત ડાઇંગના ધંધા માટે વસવાટ કરતાં હોય તેમ છતાં તેમનું મન તો વતન પ્રત્યે રહ્યું છે. માંકણજ ગામના વતની જીવાભાઇ પટેલ વર્ષો સુધી ઉચ્ચ હોદ્દાઓ પર સેવા આપી પક્ષ અને લોકોના વિકાસના કાર્યો કર્યા છે. સાંસદ હોય કે ન હોય તેમ છતાં તેમના દ્વારે ગયેલ કોઇ ખાલી હાથે પાછો આવ્યો હોય તેવું બન્યુ નથી. ગામના વિકાસની વાત હોય કે સમાજની વાત કેમ ના હોય તેમાં જીવાભાઇ પટેલ હરહંમેશ એક કદમ આગળ રહી પોતાના ફાળો આપતાં આવેલ સેવાભાવી વ્યકિત તરીકે નામના મેળવી એક મુઠ્ઠી ઉચેરા માનવી છે.